અનિલદા જેવા સિનિયર મોસ્ટ સંગીતકારને ફિલ્મ ઇન્ડસ્ટ્રી છોડીને છેવટે દિલ્હી જઇને આકાશવાણીની નોકરી સ્વિકારવી પડી. ખેર, અત્યારે એમની વધુ વાત નથી કરવી. પણ મારા મનમાં અનિલદાનું નામ આવ્યું એવા જ જિનિયસ’ શાસ્ત્રીય સંગીતકાર અને ઉત્કૃષ્ટ ગાયક કલાકાર દયાનંદ દેવગાંધર્વની યાદની સાથે જ જોડાઇને. અલબત્ત, અનિલદાની પાછલી જિંદગી તો મીના કપૂરના હૂંફાળા સહવાસમાં ઘણી સુખેથી વીતી, પણ દયાનંદ દેવ ગાંધર્વને તો તેમના છિન્ન-વિચ્છિન્ન લગ્નજીવને નશાની લતે ચડાવ્યા અને છેવટે એક દર-દર ભટકતા ભિખારીની દશામાં મુકી દીધા.